Cinci angajați Amazon au furat iPhone 12 în valoare de jumătate de milion de euro. Cum au fost prinși.
Cinci angajaţi de la Amazon Spania au fost prinşi după ce au furat unităţi de iPhone 12. Unităţile valorau cumulat 500.000 de euro. Aceștia au fost prinşi după ce Amazon a instalat camere ascunse.
iPhone 12 s-a lansat recent şi oamenii au făcut cozi să-l cumpere. Cinci angajaţi de la Amazon Spania au vrut să profite, dar au sfârşit arestaţi.Au reuşit să fure din cutii iPhone-uri în valoare de 500.000 de euro. Şefii s-au prins că ceva este în neregulă. Cutiile nu aveau greutatea corespunzătoare. Astfel au decis să instaleze camere ascunse.Aşa au descoperit că suspecţii înlocuiau telefoanele cu alte obiecte. Trei suspecţi au fost arestaţi imediat după ce au plecat de la muncă, un al patrulea în timpul programului de lucru. Ultimul suspect a decis să se predea. Toţi au fost concediaţi şi urmează să fie duşi în faţa judecătorului.